Φιλίπε Σοάρες (ποδοσφαιριστής, γενν. 1999)

Ο Φιλίπε Μιγκέλ Μπάρος Σοάρες (πορτογαλικά: Filipe Miguel Barros Soares) (γενν. 20 Μαΐου 1999) είναι Πορτογάλος επαγγελματίας ποδοσφαιριστής, ο οποίος αγωνίζεται ως μεσοεπιθετικός για την Νασιονάλ.

 Σταδιοδρομία σε συλλόγους 

 Μπενφίκα 
Γεννημένος στη Λισαβόνα, ο Σοάρες εντάχθηκε στην ακαδημία νέων της Μπενφίκα σε ηλικία 8 ετών. Στις 19 Φεβρουαρίου 2017, σε ηλικία 18 ετών, έκανε το ντεμπούτο του στην Μπενφίκα Β, ως αλλαγή στο τέλος του αγώνα της εντός έδρας νίκης με 2–1 εναντίον της ΣΚ Φρεαμούντε για τη Σεγούντα Λίγα.

 Εστορίλ και Μορειρένσε 
Τον Ιούλιο του 2018, ο Σοάρες υπέγραψε με την ΓΝ Εστορίλ Πράια, επίσης της Σεγούντα Λίγα. Μετακόμισε στην Πριμέιρα Λίγα ένα χρόνο αργότερα, συμφωνώντας σε πενταετές συμβόλαιο με την Μορειρένσε ΦΚ.

Ο Σοάρες έπαιξε τον πρώτο του αγώνα στην κορυφαία κατηγορία της Πορτογαλίας στις 11 Αυγούστου 2019, 28 λεπτά στην εκτός έδρας ήττα με 3-1 από την Σπόρτινγκ Κλούμπε ντε Μπράγκα, προτού τραυματιστεί. Σκόραρε το 1ο και το 2ο γκολ του στη διοργάνωση στις 2 Φεβρουαρίου, σε μια εκτός έδρας νίκη με 5–1 επί της Ζιλ Βισέντε ΦΚ.

Κατά τη διάρκεια της θητείας του στη Μορειρένσε, ο Σοάρες είχε συνολικά 85 συμμετοχές, 6 γκολ και 7 ασίστ.

 ΠΑΟΚ 
Στις 25 Ιανουαρίου 2022, ο Σοάρες εντάχθηκε στον Π.Α.Ο.Κ. με μεταγραφή 2,5 εκατομμυρίων ευρώ, με συμβόλαιο μέχρι τον Ιούνιο του 2026. Έκανε το ντεμπούτο του με τον σύλλογο της Θεσσαλονίκης στην Σούπερ Λιγκ, στις 2 Φεβρουαρίου του 2022, στην εκτός έδρας νίκη με 2-0 επί του Απόλλωνα Σμύρνης. Σκόραρε το πρώτο του γκολ με τον σύλλογο, στις 14 Μαΐου του ίδιου έτους, σε μία εκτός έδρας ισοπαλία με 1-1 απέναντι στον Ολυμπιακό.

Τον Ιανουάριο του 2024, παραχωρήθηκε δανεικός στην Φαμαλισάο, όντας εκτός των πλάνων του Ραζβάν Λουτσέσκου.

Στις 9 Ιουλίου του 2024, ο Σοάρες παραχωρήθηκε δανεικός στην ΣΚ Φαρένσε για έναν χρόνο. 

 Νασιονάλ 
Στις 22 Ιουλίου του 2025, ο Φελίπε Σοάρες υπέγραψε διετές συμβόλαιο με την ΚΝ Νασιονάλ. 

 Εθνική ομάδα 
Ο Σοάρες έκανε την πρώτη του συμμετοχή για την Εθνική Πορτογαλίας Κ21 στις 5 Σεπτεμβρίου 2019, παίζοντας στο δεύτερο ημίχρονο της εντός έδρας νίκης με 4–0 εναντίον του Γιβραλτάρ για τα προκριματικά του Ευρωπαϊκού Πρωταθλήματος Κ21 του 2021.

Επίσης, έχει αγωνιστεί για τις «μικρές» εθνικές Πορτογαλίας Κ15, Κ16, Κ17, Κ18, Κ19 και Κ20.

 Προσωπική ζωή 
Ο μεγαλύτερος αδερφός του Σοάρες, ο Άλεξ, είναι επίσης ποδοσφαιριστής.

 Παραπομπές 

 Εξωτερικοί σύνδεσμοι 
 Προφίλ στο Transfermarkt.com
 Στοιχεία εθνικής ομάδας (πορτογαλικά)

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ15
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές ΓΝ Εστορίλ Πράια
Κατηγορία:Ποδοσφαιριστές Μορειρένσε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές ΦΚ Φαμαλισάο
Κατηγορία:Ποδοσφαιριστές ΣΚ Φαρένσε
Κατηγορία:Ποδοσφαιριστές ΚΝ Νασιονάλ